stanford-oval/wikipedia huggingface dataset:
Daemon

השדון, הסמל של מערכת FreeBSD וכמה מערכות BSD אחרות
במערכות הפעלה יוניקס ודמויות-יוניקס, ובמערכות הפעלה אחרות התומכות בריבוי משימות, daemon (דימון) היא תוכנית מחשב שרצה כתהליך רקע, להבדיל מתוכניות הנמצאות תחת שליטתו הישירה של משתמש אינטראקטיבי. בדרך כלל מערכות מפעילות דימונים בזמן האתחול, ולרוב הם משרתים פונקציות כגון תגובה לבקשות רשת, לפעילות חומרה, או לתוכניות אחרות על ידי ביצוע של משימה כלשהי. דימונים יכולים גם להגדיר תצורה של חומרה (כמו udevd בחלק ממערכות GNU/Linux), להריץ משימות מתוזמנות (כמו cron) ולבצע מגוון משימות אחרות.
בסביבות יוניקס, תהליך האב של daemon הוא לעיתים קרובות, אבל לא תמיד, התהליך init. בדרך כלל תהליכים הופכים לדימונים על ידי יצירת תהליך בן באמצעות קריאת המערכת fork, ואז מיידית סגירה של תהליך האב ובכך גורמים לתהליך init לאמץ את התהליך הבן. בנוסף לכך, ה-daemon או מערכת ההפעלה בדרך כלל חייבים לבצע פעולות נוספות כגון ניתוק התהליך מכל מסוף (tty) ששולט בו. לעיתים קרובות פרוצדורות כאלה ממומשות ברוטינות נוחוּת שונות, כגון (daemon(3 ביוניקס.
לרוב, השמות של דימונים מסתיימים באות d: לדוגמה, syslogd הוא daemon המממש את שירות הרישום (logging) של המערכת, ו-sshd הוא תהליך המטפל בבקשות התחברות נכנסות ב-SSH.
אטימולוגיה

המילה daemon היא איות אלטרנטיבי למילה האנגלית - demon (שֵד). 

המושג daemon הוטבע בידי מתכנתים מהפרויקט MAC ב-MIT. הם אימצו את השם מהשד של מקסוול (Maxwell's demon), יצור דמיוני מניסוי מחשבתי מפורסם, הפועל תמיד ברקע וממיין מולקולות. מערכות יוניקס ירשו את הטרמינולוגיה הזאת. דימונים הם גם דמויות בין אל לאדם במיתולוגיה היוונית, שטיפלו במשימות שאסור היה להטריח בהן את האלים (כלומר דימון הוא סוג של רוח טובה ולא רוח רעה כמו שד). מערכת ההפעלה BSD וכמה מנגזרותיה אימצו את ה-daemon כקמע שלהן, אם כי הקמע הזה הוא וריאציה של השדים המופיעים בעבודות אומנות נוצריות.
מימוש ב-MS-DOS ו-Microsoft Windows

במערכת ההפעלה Microsoft DOS, תוכניות דמויות-דימונים מומשו כתוכניות TSR. במשפחת מערכות ההפעלה Windows NT של מיקרוסופט, תוכניות מסוג Windows service מבצעות את הפונקציות של דימונים. הן רצות כתהליכים שבדרך כלל לא יוצרים אינטראקציה עם המסך, המקלדת והעכבר, וניתנים להפעלה על ידי מערכת ההפעלה בזמן האתחול. ב-Windows 2000 ובגרסאות מאוחרות יותר, services (שירותים) ניתנים להגדרה, להפעלה ולעצירה ידנית דרך לוח הבקרה (Control Panel), או דרך שורות הפקודה net start ו-net stop.
עם זאת, כל יישום Windows יכול לתפקד כ-daemon, לא רק services, וחלק מהדימונים ל-Windows יכולים לרוץ כתהליכים רגילים.
Hey You (שיר של מדונה)

Hey You (בעברית: היי את) הוא סינגל שהוקלט על ידי הזמרת-יוצרת האמריקאית מדונה. השיר יצא לאור ב-24 במאי 2007, על ידי חברת התקליטים האחים וורנר. שיר זה הוא הראשון שנכתב על ידי מדונה לבדה, מאז "Gambler".
השיר הגיע למקום התשיעי במצעד שבצ'כיה, וה-57 במצעד שבקנדה.
רקע וכתיבה

השיר נכתב והופק על ידי מדונה ופארל ויליאמס. השיר הוא שיר בסגנון הפופ, אשר מאפיין שירים נוספים של מדונה. במצעד הסינגלים הבריטי הצליח השיר להגיע אל המקום ה-187, מה שהופך אותו לאחד מהשירים הכושלים ביותר של מדונה במצעד.
בנוסף לכך, הועלה השיר לרשת הזרמת המדיה ספוטיפיי.
וידאו קליפ

הווידאו קליפ הנלווה שצולם לשיר הועלה לערוץ היוטיוב של מדונה ב-4 במאי 2018. בתחילת הקליפ ניתן לראות דגלים של מדינות שונות כדוגמת דגל קנדה, דגל הרפובליקה העממית של סין וכדומה. בהמשך ניתן לראות קטעים שונים מסיטואציות שונות.
עם השיר הופיעה מדונה במסגרת "Live Earth" שהתקיים בשנת 2007.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  איטליה | מצעד הסינגלים האיטלקי | 36 |  |
|  הממלכה המאוחדת | מצעד הסינגלים הבריטי | 187 |  |
|  צ'כיה | ČNS IFPI | 9 |  |
|  קנדה | קנדה הוט 100 | 57 |  |
|  שוודיה | סוורייטופליסטן | 57 |  |
|  שווייץ | המצעד השווייצרי | 55 |  |
Battlefield 2: Modern Combat

| --- | --- |

עטיפת המשחק
 כללי
 תאריך הוצאה:  PS2 ו-Xbox:   24 באוקטובר 2005 צפון אמריקה   18 בנובמבר 2005 אירופה   26 בינואר 2006 יפן   Xbox 360:   11 באפריל 2006 צפון אמריקה   13 באפריל 2006 אירופה   27 באפריל 2006 יפן
 סוגה:  משחק ירי בגוף ראשון
 פיתוח:  EA Digital Illusions CE
 הוצאה לאור:  Electronic Arts
 ארץ מקור:  קנדה 
 הפצה:  Electronic Arts
 סדרה:  Battlefield
 דרישות תוכנה
 מנוע משחק:  RenderWare
 מצבי משחק:  שחקן יחיד, מרובה משתתפים
 פלטפורמות:  פלייסטיישן 2   Xbox   Xbox 360
 מדיה:  DVD
 המשחק הקודם:  Battlefield 2: Special Forces
 המשחק הבא:  Battlefield 2: Euro Force
 
Battlefield 2: Modern Combat הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts. המשחק יצא לפלטפורמות הפלייסטיישן 2 וה-Xbox בתאריכים ה-24 באוקטובר 2005 (ל-צפון אמריקה), ה-18 בנובמבר 2005 (ל-אירופה), ה-26 בינואר 2006 (ל-יפן), לפלטפורמת ה-Xbox 360 בתאריכים ה-11 באפריל 2006 (ל-צפון אמריקה), ה-13 באפריל 2006 (ל-אירופה), ה-27 באפריל 2006 (ליפן). המשחק יצא לפלטפורמות הפלייסטיישן 2, ה-Xbox, וה-Xbox 360 ולא יצא כמו רוב המשחקים ל-Microsoft Windows. המשחק הוא השביעי בסדרת Battlefield.
עלילה

המשחק מתמקד במלחמה בדיונית בין כוחות נאט"ו ובין סין שמתרחשת בקזחסטן. כאשר התקשורת בשני הצדדים מאשימה אחד את השני בפשעי מלחמה, השחקן נלחם בשביל שני הצדדים. כאשר הקרב נגמר, מתברר כי ארגון טרור הנקרא "הדגלים השרופים" אחראי להטעיית נאט"ו וסין לגבי פשעי המלחמה. הצד המנצח חייב להפסיק את המלחמה, "מפקד 31", משיק שלושה טילים גרעיניים בארצות הברית, אירופה וסין. מה שמסתבר שהצדדים לא היו צריכים להילחם מההתחלה ולגלות מה הסיבה לכך בלי מלחמה. במהלך קרב אינטנסיבי, השקות ICBM נעצרות ומפקד 31 נהרג.
מצב מרובה משתתפים

המשחק במצב מרובה משתתפים שונה לגמרי מהפרסום של המשחק, יש לו רק שני מצבים, "כיבוש" ו"תפוס את הדגל". שני המצבים תומכים בשרתים של עד 24 שחקנים.
כמו שהמשחק עצמו במצב שחקן יחיד, האינטרנט משפיע על מהירות הרצת המשחק, טעינת שלבים וכו'. השחקנים במשחק יכולים לבחור באיזה קבוצה הם רוצים להיות, אשר אפשר להיות או נאט"ו (האירופאי) נגד סין, או נאט"ו (האמריקאי) נגד MEC. יש מבחר גדול של מפות במצב "כיבוש" שבקרבות מרובות ועם מספר משתתפים גבוהה המשחק יוצר הנאה מרובה. עם זאת, המצב של "תפוס את הדגל" יש מספר מצומצם של מפות.
מצב מרובה משתתפים > מצב כיבוש

במצב כיבוש, המטרה היא ללכוד את רוב הדגלים הפזורים ברחבי המפה. ישנם שני "דלפקים" המראים את הדגלים שנותרו בכל צד. כאשר קבוצה מסוימת מסיימת לכבוש את כל הדגלים, אז הקבוצה מנצחת. אם יש רק שחקן אחד מקבוצה מסוימת בחיים, וכל הדגלים נכבשו מהקבוצה השנייה, למספר הדגלים של הקבוצה של אותו השחקן, תהיה ירידה מהירה עד שהשחקן יהרג או יכבוש את הדגלים לבד. אם שני הצדדים נמצאים במספר שווה של דגלים, הניקוד של הקבוצה לא יקטן, אלא אם כן חבר צוות אחד מת.
מצב מרובה משתתפים > מצב "תפוס את הדגל"

במצב "תפוס את הדגל", על השחקנים לתפוס את הדגל של הקבוצה האויבת שנמצא בבסיס שלהם, ולאחר לקיחת הדגל, להביא אותו לבסיס של אותה הקבוצה שלקחה את הדגל, אך חשוב גם לשמור על הדגל של הקבוצה עצמה, כדי שלא יילקח על ידי הקבוצה השנייה.
ציונים

| האתר | הציון |
| --- | --- |
GameRankings: 78% - Xbox 360   80% - Xbox   81% - PS2
Metacritic: 77/100 - Xbox 360   80/100 - Xbox   80/100 - PS2
האתר: הציון
X-Play: 3/5 - PS2
GameSpot: 7.5 - Xbox 360   7.3 - Xbox   7.3 - PS2
IGN: 7.9 - Xbox 360   8.5 - Xbox   8.5 - PS2
ראו גם

Call of Duty 4
Counter-Strike: Global Offensive
Among Us
Daddy & Papa

| --- | --- |

 בימוי:  ג'וני סימונס 
 מוזיקה:  ג'ניס גיטק 
 מדינה:  ארצות הברית 
 חברה מפיצה:  ITVS 
 שיטת הפצה:  וידאו על פי דרישה 
 הקרנת בכורה:  2002 
 משך הקרנה:  57 דק' 
 שפת הסרט:  אנגלית 
 סוגה:  סרט תיעודי, סרט להט"בי 
 www.daddyandpapa.com
 דף הסרט ב־IMDb
 
Daddy & Papa הוא סרט תיעודי להט"בי מ-2002, שנעשה על ידי ג'וני סימונס. הסרט מתאר הורות להט"בית כפי שנראית בחייהם של 4 משפחות בראשות זוגות הומוסקסואלים. הסרט מתאר גם את האתגרים המשפטיים, החברתיים והפוליטיים שעומדים בפני ההורים ההומוסקסואלים וילדיהם.
הקולנוען סימונס ובן זוגו ויליאם רוג'רס, יחד עם בנם המאומץ, זכרי, היו אחת מארבע המשפחות שהופיעו בסרט. סימונס אמר על הסרט כי:
רציתי לתעד את התופעה: מה המשמעות להומוסקסואלים להקים משפחות משלהם - לאבות, לילדים, למשפחות המורחבות שלהם, לבתי ספר ולקהילות ולאלפי האנשים הזרם המרכזי שמשתנים בגלל חשיפתם לסוג חדש של משפחה.
Daddy & Papa הוקרן בארצות הברית ב-PBS באביב 2003 כחלק מסדרת הסרטים התיעודיים Independent Lens (אנ'). הסרט שודר פעם נוספת בלוגו באוגוסט 2007.
פרסים

הסרט התיעודי זכה במספר פרסים, כולל:
מועמדות לפרס אמי בקטגוריית הסרט התיעודי הטוב ביותר
הבחירה הרשמית, פסטיבל הסרטים של סאנדנס
פרס שער הזהב, הסרט התיעודי הטוב ביותר, פסטיבל הסרטים הבין-לאומי בסן פרנסיסקו (אנ')
פרס הקהל לסרט התיעודי הטוב ביותר, פסטיבל הסרטים בפלורידה (אנ')
מקום 2 בקטגוריית הסרט הטוב ביותר, פסטיבל הקולנוע הבין-לאומי של קליבלנד (אנ')
הסרט התיעודי שסביר שישנה את העולם, פסטיבל הסרטים של דטרויט דוקס
פרס קהל לסרט התיעודי הטוב ביותר, ראנר אפ הראשון, פסטיבל הסרטים הבין-לאומי בסיאטל (אנ')
פרס שובר התבנית, פסטיבל סרטי ניופורט
פסטיבל הסרטים התיעודי הטוב ביותר, הפסטיבל ההומו-לסבי במיאמי
מועמד לסרט התיעודי הטוב ביותר, פרסי מדיה הליגה ההומו-לסבית נגד השמצה (GLAAD)
ציון כבוד, הסרט התיעודי הטוב ביותר, פסטיבל הסרטים הבינלאומי של אוקלנד
הסרט התיעודי הטוב ביותר, Dallas OUTTakes
הסרט התיעודי הטוב ביותר, פסטיבל הסרטים ההומו-לסבי בקונטיקט
הסרט התיעודי הטוב ביותר, הפסטיבל הקווירי באוניברסיטת אורגון
פרס הקהל לסרט התיעודי הטוב ביותר, פסטיבל הסרטים ההומו-לסבי בפורטלנד
פרס הקהל לתפקיד הטוב ביותר, Out at the Movies
פרס הקהל לסרט התיעודי העצמאי הטוב ביותר, פסטיבל הסרטים ההומו-לסבי של רוצ'סטר
פרס הקהל לסרט הטוב ביותר ופרס הקהל עבור לסרט התיעודי הטוב ביותר, פסטיבל הקולנוע Orinda
תעודת הוקרה מכסף, Prix Leonardo
הסרט התיעודי הטוב ביותר, הפסטיבל ההומו-לסבי של קרוליינה הצפונית (אנ')
ועידת הבחירה הרשמית, Input (טלוויזיה ציבורית בין-לאומית), אורהוס, דנמרק
אזכור מיוחד, הפסטיבל ההומו-לסבי האיסלנדי
הערות שוליים

↑  "Daddy & Papa . Filmmaker Q & A". PBS. ארכיון מ-2012-12-29. נבדק ב-2008-02-28.
↑  "Daddy & Papa - A Film By Johnny Symons - Awards". daddyandpapa.com. אורכב מ-המקור ב-2008-04-02. נבדק ב-2008-02-28.
Battlefield 4

| --- | --- |
עטיפת המשחק
עטיפת המשחק
 כללי
 תאריך הוצאה:  27 באוקטובר 2013 (במזרח אסיה) 29 באוקטובר 2013 (באמריקה) 31 באוקטובר 2013 (אירופה וישראל) 1 בנובמבר 2013 (אנגליה)
 סוגה:  משחק ירי בגוף ראשון
 פיתוח:  EA Digital Illusions CE
 הוצאה לאור:  Electronic Arts
 ארץ מקור:  שוודיה 
 שפות:  אנגלית, פולנית, קוריאנית, פורטוגזית ברזילאית, רוסית, סינית מסורתית, צ'כית, גרמנית, ספרדית, צרפתית, איטלקית, יפנית 
 הפצה:  Electronic Arts
 סדרה:  Battlefield
 דרישות תוכנה
 מנוע משחק:  Frostbite 3.0
 מצבי משחק:  שחקן יחיד, מרובה משתתפים
 פלטפורמות:  Microsoft Windows   PlayStation 3   Xbox 360   Xbox One   PlayStation 4
 מדיה:  DVD, הורדה דיגיטלית
 המשחק הקודם:  Battlefield 3
 המשחק הבא:  Battlefield Hardline
 
Battlefield 4 הוא משחק וידאו מסוגת יריות בגוף ראשון שפותח על ידי Dice והופץ על ידי Electronic Arts, המשחק יצא לפלטפורמות ה-Microsoft Windows, ה-PlayStation 3, ה-Xbox 360 ולקונסולות הדור הבא: ה-PlayStation 4 וה-Xbox One. המשחק הוא ה-11 בסדרה לא כולל ההרחבות ומשחק ההמשך הישיר הרביעי בסדרת Battlefield.
מצבי משחק

קיימים מצבי משחק לשחקן יחיד ומצבים ל־2–4 שחקנים.
במשחק Battlefield 4, הדמות שבה השחקן שולט הוא "רקר" (Recker), חבר בחולית טומבסטון (Tombstone). חבריו לקבוצה כוללים את: מנהיג החוליה סמל "דן" (Dunn), החובש הקרבי "פאק" (Pac) והמקלען אייריש (Irish). המשחק נחשף בטריילר שמראה את המשימה הראשונה "Fishing in Baku", העוקב אחר ניסיונם של חולית טומבסטון לברוח ממיקום אורבני עם מודיעין חיוני וחשוב ליחידתם. ואחרי הם יוצאים למסע ברחבי העולם שבמהלכו הם מחסלים מחתרות של סין ושל רוסיה שמנסות לפגוע באזרחים
פיתוח

מנכ"ל Electronic Arts פרנק גיבו אישר את הכוונה של החברה לפתח המשך למשחק Battlefield 3, ”אנחנו הולכים לפתח את Battlefield 4” הוא אמר. דובר EA ב-IGN אמר: ”פרנק דיבר באופן כללי ורשמי על המותג Battlefield 4, המותג הגדול היותר של EA, ובגלל קהילת המעריצים הגדולה של המשחק הוא מחויב לעמוד במה שאמר ולפתח את המשחק”.
המשחק בנוי על בסיס המנוע Frostbite 3, שדומה לקודמו ה-2, אך בעל ייחודיות משלו - מנגנון ה-Levolution; הכולל אינטראקציה עם הסביבה (כגון קריאה למעליות, העלאת מחסומים (בולדרים) נגד כלי רכב, ניתוק התאורה בבניין, הפעלה של אזעקות ועוד) ואירועי הרס משני משחק (הפלת גורדי שחקים, גלישת ספינה לחוף, הצפת עיר על ידי הרס סכר וכיוצא בזאת). כמו כן, במשחק אפשריות רבות להתאמה אישית של כלי נשק, כלי רכב (בשונה מקודמו, Battlefield 3, ניתן עכשיו לשים הסוואות וגימורי צבע גם על כלי רכב) והחייל עצמו. הקרבות במשחק עכשיו מתנהלים גם בים על ידי סירות סיור החמושות בתותחי 25 מ"מ, אופנועי ים ואף ניתן להשתמש בסכין ואקדח ולצלול בזמן המצאות במים. המשחק מחזיר עמו גם את מצב המפקד (Commander Mode) שהיה ב-Battlefield 2142 וב-Battlefield 2. המפקד יכול לקרוא לכוחות סיוע חיצוניים כמו טיל שיוט וסריקת מל"ט. המפקד יכול לשחק גם מחוץ למחשב באמצעות טאבלט או סמארטפון שמותקנת עליו האפליקציה למשחק. למשחק נוסף גם מצב משחק חדש, ה-Obliteration Mode, שבו כל קבוצה חייבת להשמיד עם פצצה שמזומנת במרכז המפה שלוש מטרות בצד של הקבוצה היריבה.
|  | מינימום | מומלץ |
| --- | --- | --- |
: Microsoft Windows
| מערכת הפעלה | Windows 7 64-BIt | Windows 8 64-bit |
| מעבד | Intel Core 2 Duo או Athlon X2 | Intel Quad-Core או six-core AMD |
| זיכרון | 4GB | 8GB |
מקום בכונן הקשיח: 30 GB של מקום פנוי בכונן הקשיח
מדיה: כונן CD/DVD של x8 או מהיר יותר
| חומרת גרפיקה | GeForce 8800 GT או Radeon HD 3870, 512MB VRAM עם תמיכה ב-DirectX 10.1 לפחות. | Nvidia GTX 660 או Radeon HD 7870, 3GB VRAM עם תמיכה ב-DirectX 11. |
חומרת קול: כרטיס קול תומך DirectX 10.
רשת: פס רחב נדרש על מנת לשחק.
מכשיר (י) קלט: מקלדת ועכבר או בקר משחק.
שיווק

בחודש מרץ 2013, שיווקה Electronic Arts שלוש חידות קשות. 
המנצח יקבל את המהדורה הראשונה של המשחק Battlefield 4 חינם. זמן לאחר מכן Electronic Arts שיווקה את הטריילר למשחק Battlefield 4 בתאריך ה-26 במרץ 2013. יום לאחר מכן, הגיימפליי (תצלום וידאו מתוך המשחק) למשחק Battlefield 4 שוחרר.
משימות

שמן של כל המשימות במשחק מבוססות על שם המקומות בהן מתרחשות. במשחק יש 7 משימות:
Baku
Shanghai
South China Sea
Singapore
Kunlun Mountains
Tashgar
Suez
פרימיום (Premium)

למשחק 5 הרחבות במצב מרובה משתתפים שאפשר לקנות גם בנפרד כגון דסקיות זיהוי, כלי נשק, כלי רכב, תותחים, תג, סמלים, אפשרויות חדשות ו-3 מצבי משחק חדשים.
בין ההרחבות ניתן למצוא את:
עליית סין (China rising)
תקיפה משנית (Second assault)
מכה ימית (Naval strike)
שיני הדרקון (Dragon's teeth)
עמדה סופית (Final stand)
ראו גם

Battlefield 3
Battlefield 2
Battlefield 2142
Daddy

| --- | --- |
 שיר
 יצא לאור:  1965
 כתיבה:  סילביה פלאת'
 
Daddy (בעברית: אבא) הוא שיר שנכתב על ידי המשוררת האמריקאית סילביה פלאת'. השיר נכתב ב-12 באוקטובר 1962, זמן קצר לפני מותה כתוצאה מהתאבדות, וראה אור לראשונה בספר "אריאל" (אנ') שפורסם בשנת 1965. משמעות הפואמה והרעיונות המרכזיים בה נידונו פעמים רבות והובילו למסקנות שונות. ביקורת רבות טענו בעבר שהשיר עוסק ביחסיה של פלאת' עם אביה, שנפטר כתוצאה מסוכרת לא-מאובחנת כאשר הייתה בת שמונה.
מבנה, תוכן ומשקל

השיר בנוי מ-16 בתים בעלי חמש שורות וכולל משקל וחריזה בלתי רגילים. כל המילים החוזרות מסתיימות בצליל "או" הכבד.
השיר משתמש בשואה היהודית כמטפורה מורחבת ופלאת' מתארת עצמה כאילו הייתה יהודייה שנפלטת למחנה השמדה. יחסה לגרמני הארי הנאצי הוא דו ערכי: היא פוחדת ממנו ומעריצה אותו בו זמנית. לאורך השיר זרועים מושגים ידועים מתחום השואה לדוגמה צלב קרס, מחנות הריכוז וההשמדה אושוויץ, ברגן-בלזן ודכאו.
לאורך כל השיר פלאת' מתייחסת לדמות האב (שייתכן שהיא מטאפורית). לעיתים היא מאפיינת אותו בצורה ישירה ובאמירות חדות (לדוגמה תכונת האכזריות שהיא מייחסת לו) ולעיתים בעקיפין, למשל אדם בשחור, עם מראה של מיין קמפף. פלאת' חותמת את השיר בקללת "ממזר" כלפי האב.
הערות שוליים

↑  Daddy, בפורום סילביה פלאת'
Intel QuickPath Interconnect

Intel QuickPath Interconnect או בשמה הקצר "QuickPath" (קודם לכן בשם "Common System Interface" או בשמה הקצר "CSI") היא טכנולוגיית תקשורת נקודה-לנקודה במעבדים המתוכננים ומפותחים על ידי חברת אינטל אשר אמורים להתחרות בטכנולוגיית ה-HyperTransport המפותחת תחת חברת AMD. ה-QuickPath יחליף את טכנולוגיית ה-Front Side Bus הישנה של אינטל לפלטפורמת ה-Xeon וה-Itanium 2. טכנולוגיה זו יצאה לאור בסוף שנת 2008 כאשר המעבדים הראשונים שעשו שימוש בה הם Nehalem ו-Tukwila שהכילו ארכיטקטורת עיבוד חדשה.
דווח שנתוני הביצועים של טכנולוגית QuickPath הם מ-4.8GT/s עד 6.4GT/s (יחידת תעבורת מידע בג'יגות לשנייה) לכל כיוון, מה שבעצם בפועל 24.0GB/s עד 32.0GB/s תעבורה לכל קישור.
California (אלבום של מיסטר באנגל)

California הוא אלבומה השלישי והאחרון של להקת מיסטר באנגל משנת 1999.
האלבום אמור היה לצאת ב-8 ביוני ב-1999, אך חברת האחים וורנר העדיפה להוציא במקומו את האלבום בעל השם הדומה Californication של להקת הרד הוט צ'ילי פפרז. החברה טענה כי הוצאתם של שני האלבומים בו זמנית הייתה פוגעת בהיקף המכירות או יוצרת בלבול כלשהו - מיסטר באנגל היא להקת "נישה", ואילו רד הוט צ'ילי פפרז היא להקה מסחרית הרבה יותר. דבר זה עורר מתח בין שתי הלהקות.
בסופו של דבר, האלבום יצא לאור ב-13 ביולי 1999.
"קליפורניה" הוא האלבום האחרון של מיסטר באנגל (מלבד הופעות מוקלטות מ-1999 ו-2000) עד התפרקותם הרשמית.
רשימת השירים

| מס' | שם | מילים | לחן | משך |
| --- | --- | --- | --- | --- |
| 1. | Sweet Charity  | מייק פאטון | מייק פאטון | 5:05 |
| 2. | None Of Them Knew They Were Robots  | טריי ספרואנס | טריי ספרואנס, דני חפץ, מייק פאטון | 6:03 |
| 3. | Retrovertigo  | טרבור דאן | טרבור דאן | 4:59 |
| 4. | The Air-Conditioned Nightmare  | מייק פאטון | קלינטון מק'קינון, מייק פאטון | 3:54 |
| 5. | Ars Moriendi  | מייק פאטון | מייק פאטון | 4:09 |
| 6. | Pink Cigarette  | מייק פאטון | טריי ספרואנס, מייק פאטון | 4:54 |
| 7. | Golem II: The Bionic Vapour Boy  | טריי ספרואנס | טריי ספרואנס | 3:34 |
| 8. | The Holy Filament  | טרבור דאן | טרבור דאן | 4:03 |
| 9. | Vanity Fair  | מייק פאטון | טרבור דאן, מייק פאטון | 2:57 |
| 10. | Goodbye Sober Day  | מייק פאטון | קלינטון מק'קינון, מייק פאטון | 4:27 |
| משך כולל: | משך כולל: | משך כולל: | משך כולל: | 44:16 |
להקה

מייק פאטון - שירה
טרבור דן - בס
דני חפץ - תופים
קלינטון "Bar" מק'קינון - סקסופון
טריי ספרואנס - גיטרה
נגנים אורחים

ביל בנובץ - קרן אנגלית
סאם באס - צ'לו
הנרי דוצ'ארם - אקורדיון
טימב האריס - חצוצרה
מאריקה יוג'ס - צ'לו
אייבינד קנג, קארלה קילסטדט, בן בארנס - ויולה וכינור
מייקל פלוקין - מפוחית
דייוויד פיליפס - גיטרת פדאל חשמלית
לארי רייגנט - קרן צרפתית
ג'יי סטבלי - סימבאלום
אהרון סימן - פסנתר בשיר 6
ויליאם וויננט - תוף באס, טימפאני, טם טם, מאלטים
צוות

ג'אסטין פלפס, ג'וש הלר - טכנאי נוסף
טריי ספרואנס - טכנאי, אסטרטג הפקה
אדאם מוניוס - טכנאי נוסף, מיקס, עריכה דיגיטלית
גיבס צ'פמן, רוב וורט'ינגטון - מיקס
ג'ורג' הורן - מאסטרינג
מיסטר באנגל - הפקה
בילי אנדרסון - טכנאי
מאקי אוסבורן - תוכנית ועיצוב גרפי
מלקולם הילר - צילום
מוניקה סאיד - פרסום
אליזבת' גרגורי - ייצוג
Hi! Hi! Hi!

"Hi! Hi! Hi!" (בעברית: "הַי! הַי! הַי!") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השני שלה, Mirrors (1986). הוא יצא לאור בספטמבר 1986, בהוצאת חברת התקליטים וירג'ין רקורדס, כסינגל השני מתוך האלבום. הוא זכה להצלחה במדינות אירופה בדומה לקודמיו.
השיר הגיע למקום השני במצעד הסינגלים היווני.
רקע והצלחה

"Hi! Hi! Hi!" הופץ כסינגל השני מתוך אלבום האולפן השני של סנדרה, Mirrors, בסתיו 1986 במטרה לעזור בקידום המסחרי שלו ברחבי העולם. הוא זכה להצלחה מסחרית בין-לאומית, והגיע לעשירייה הפותחת בגרמניה, ולעשרים העליונים באוסטריה, צרפת ושווייץ. הוא גם הגיע בשיאו למקום האחד-עשר במצעד האוסטרי, ובגרמניה למקום ה-12.
את הווידאו קליפ הרשמי של "Hi! Hi! Hi!" ביים דורו (רודי דולזל והנס רוסאכר). הקליפ נכלל באוספי ה-VHS של סנדרה Ten on One (The Singles) ו-18 Greatest Hits, שיצאו ב-1987 וב-1992, בהתאמה, וכן ב-The Complete History משנת 2003. רמיקס חדש לשיר נכלל ברטרוספקטיבה של סנדרה מ-2006, Reflections.
רשימת השמעה

תקליט 7 אינץ'
תקליט 12 אינץ'
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אירופה | אירופה הוט 100 | 23 |  |
|  גרמניה המערבית | GfK – טופ 100 | 7 |  |
|  דרום אפריקה | אנטרטיינמנט מוניטורינג אפריקה | 4 |  |
|  הולנד | מצעד 40 הסינגלים ההולנדיים | 47 |  |
|  יוון | IFPI Greece | 2 |  |
|  ישראל | המצעד הלועזי השבועי של גלי צה"ל | 5 |  |
|  ספרד | PROMUSICAE | 36 |  |
|  צרפת | SNEP | 13 |  |
|  שווייץ | המצעד השווייצרי | 20 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | ספטמבר 1986 | תקליט 7 אינץ' • תקליט 12 אינץ' | וירג'ין |  |
הערות שוליים

↑  מיכאל קרצו, הוברט קמלר, קלאוס הירשבורגר
1 2 3  Release group “Mirrors” by Sandra - MusicBrainz, musicbrainz.org
1 2  Sandra - Mirrors (באנגלית), נבדק ב-2023-04-08
1 2 3  "European Playlist Reports"
1 2 3  "European Playlist Reports"
↑  "Top 3 in Europe"
1 2  Sandra - Hi! Hi! Hi! (באנגלית), נבדק ב-2023-04-08
↑  Sandra: Hi! Hi! Hi! (Music Video 1986), IMDb (באנגלית אמריקאית)
↑  Sandra - Ten On One (The Singles) (באנגלית), נבדק ב-2023-04-08
↑  Sandra - 18 Greatest Hits (באנגלית), נבדק ב-2023-04-08
↑  Sandra - The Complete History (באנגלית), נבדק ב-2023-04-08
↑  Release group “Reflections” by Sandra - MusicBrainz, musicbrainz.org
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
| --- | --- |
בקרת זהויות :  MusicBrainz work: 729b1045-b00f-4d68-8ed5-3b059928b615
Joom

| --- | --- |


 נתונים כלליים
 סוג:  חברה ציבורית
 מייסדים:  איליה שירוקוב, ג'ורי איוואנוב, איליה רובין
 תקופת הפעילות:  2016–הווה (כ־8 שנים)
 חברות בנות:  Joompay, Joom Logistics, Joom Pro, Jpharm
 מיקום המטה:  לטביה
 קואורדינטות:  56°58′37″N 24°09′58″E﻿ / ﻿56.97698°N 24.165974°E﻿ / 56.97698; 24.165974 
 משרד ראשי:  לטביה ריגה, לטביה
 ענפי תעשייה:  מסחר אלקטרוני
 מוצרים עיקריים:  יישומון 
 הכנסות:  85,949,307 אירו (נכון ל־2022) 
 רווח:  −89,987,059 אירו (נכון ל־2022) 
 עובדים:  35 (נכון ל־2022) 
  
 https://www.joom.com/en
 he
 
Joom (בעברית: ג'ום) היא פלטפורמת מסחר אלקטרוני לטבית, הפועלת באמצעות אתר אינטרנט ואפליקציית מובייל דרכן מתבצעות מכירות של סחורות ממדינות אסיה ואירופה. החברה שבסיסה בריגה, לטביה, נוסדה בשנת 2016.
הפלטפורמה מיועדת בראש ובראשונה למכשירים ניידים שדרכם מתבצעות כ-83% מהעסקאות.
Joom היא בין אפליקציות הקניות הטובות ביותר באירופה וברוסיה. היא נמצאת במקום השני (אחרי AliExpress) מבין חברות האינטרנט המיוצגות ברוסיה המספקות סחורות מסין ובמקום רביעי (ב-App Store וב-Google Play בין האפליקציות לרכישת סחורות ברוסיה.
היסטוריה

אפליקציות Joom למערכות ההפעלה Android ו-iOS ואתר של החברה נוצרו ביוני 2016. ל-Joom יש משרדים בריגה (משרד המטה של החברה בלטביה), במוסקבה (רוסיה), בשנג'ן (סין), בפאלו אלטו (ארצות הברית), בלוקסמבורג, בהונג קונג (מרכז לוגיסטי גדול) ובסיאול.
ב-2017 Joom נכנסה לשוק האירופי ועכשיו החברה מקבלת 50% של נפח הסחורה הגולמי שלה משוק זה.
בשנת 2018 נוסדה חברת בת Joom Logistics לאספקת מוצרים שהומנו ב-Joom.
בתום שנת 2020 את אפליקציה Joom הורדה יותר מ-150 מיליון פעמים ברחבי אירופה.
בנובמבר 2020 אפליקציית JoomPay המשמשת להעברת כספים באירופה קיבלה רישיון לביצוע עסקאות פיננסיות.
כל חודש למערכת Joom מגיעים 25 מיליון משתמשים פעילים ו-20 מיליון קונים פעילים בכל העולם.
בשנת 2021 Joom הצטרפה ליוזמה לאבטחת בטיחות המוצרים (Product Safety Pledge) — הסכם עם המדינות החברות באיחוד האירופי למניעת מכירת סחורות מסוכנות דרך אתרי אינטרנט.